10/12/2013 | Administración LocalMunicipal
Ferrol
Persoal
Anuncio da modificación da relación de postos de traballo para o ano 2014

ANUNCIO O Concello pleno, na sesión que tivo lugar o día 26/11/2013, acordou aprobar a modificación da relación de postos de traballo para o ano 2014 que de seguido se relaciona: “O Excmo. Concello Pleno na sesión que tivo lugar o día 26 de xaneiro de 2012 aprobou a modificación da relación de postos de traballo para o ano 2012, publicándose o documento refundido no Boletín Oficial da Provincia da Coruña número 33, do 16 de febreiro do mesmo ano. Nesa modificación e dentro da Área de Medio Ambiente, Urbanismo, Servizos e Seguridade se crearon dúas seccións ben diferenciadas, por unha banda a Sección de Medio Ambiente e Urbanismo e por outra a Sección de Servizos e Seguridade. Posteriormente, en xaneiro do 2013 o Excmo. Concello Pleno acordou aprobar unha serie de modificacións da citada relación de postos de traballo, acordo que foi publicado no BOP número 15, do 22/01/2013. Os últimos cambios acontecidos no seo da Corporación Municipal fixeron necesario a nova asignación de atribucións dentro das distintas áreas, cuestión pola que cómpre efectuar unha adaptación da relación de postos de traballo á nova situación. En cada relación de postos de traballo determínase o perfil obxectivo de cada posto coas súas principais características e forma de provisión, e iso atendendo ao programa elaborado por cada Administración para o desenvolvemento de cada servizo público, en que conflúen as facultades discrecionais de organización que corresponden á mesma. Polo tanto, corresponde á Administración tomar a iniciativa da elección entre as diversas opcións razoables en cada suposto, por ser competencia de quen goberna. A finalidade do mellor servizo aos intereses xerais que se desprende do artigo 103 da Constitución presupón a atribución á Administración da capacidade de organización e coordinación dos seus servizos, sendo indiscutible tal facultade da Administración de organizar os servizos ao seu cargo na forma que estime máis conveniente aos intereses públicos, tendo tal potestade para organizarse únicamente o límite representado polas normas de superior rango a aquelas mediante as cales se exercita tal potestade, garantindo a selección dos funcionarios sobre a base dos criterios constitucionais de mérito e capacidade. Por este motivo, e tendo en conta o informe emitido dende Recursos Humanos, propóñolle ao Excmo. Concello Pleno a adopción dos seguintes acordos: Primeiro.- Aprobar as modificacións da RPT vixente, que son as que de seguido se relacionan: 01.–Alcaldía. Dentro desta área propónse cambiar a denominación e características do posto de xefe/a grupo Secretaría que pasa a denominarse xefe/a Negociado Secretaría que queda como de seguido se relaciona: 02.–Economía, Facenda, Emprego e Recursos Humanos. Dentro desta área proponse o seguinte: Creación de tres xefaturas de servizo unha na Intervención Xeral, outra en Facenda e Patrimonio e unha terceira en Recursos Humanos e Emprego, coas características que se reflicten no seguinte cadro. Modifícanse as características e nalgún caso a denominación dos postos de xefe/a de sección no relativo ao sistema de provisión que pasa a ser o concurso. Na Intervención Xeral creánse dous postos de xefe/a de negociado, por unha banda, o xefe/a do Negociado de Contabilidade e por outro, o xefe/a do Negociado de Presupostos. Créase un posto de Economista na Tesourería con idénticas características que o existente na Intervención Dentro de Recursos Humanos creáse un posto de técnico/a en prevención de riscos coas características que se reflicten no cadro.3.–Medio Ambiente, Urbanismo, Servizos e Seguridade. Proponse a distribución en catro servizos diferenciados: Servizo de Urbanismo e Infraestruturas, Servizo de Medio Ambiente, Zona Rural, Servizos e Obras, Servizo de Seguridade Pública, Tráfico, Transportes e Parque Móbil e Servizo de Contratación. Dentro do Servizo de Urbanismo e Infraestruturas créase un posto de xefe/a de servizo, modifícase o sistema de provisión do posto de xefe/a de dección, créase un posto de xefe/a Negociado Inspección e Disciplina que quedan coas características que figuran no cadro seguinte. Desaparece deste servizo a equipa de obras que pasa a integrarse no Servizo de Medio Ambiente, Zona Rural, Servizos e Obras. Dentro do Servizo de Medio Ambiente, Zona Rural, Servizos e Obras créase un posto de xefe/a de servizo e modifícase o sistema de provisión do posto de xefe/a de dección, asímesmo créanse un posto de xefe/a de Negociado de Medio Ambiente e outro de xefe/a de Negociado de Obras todos eles coas características que figuran no cadro seguinte. Ademais intégrase neste Servizo a Equipa de Obras, na que se crean catro postos máis, dous de Oficial de Oficios e dous postos máis de Peón, abríndose os postos de Oficial de Oficios aos grupos de titulación C2 E e mantendo o resto de características que os xa existentes na anterior relación de postos de traballo. Dentro do Servizo de Seguridade Pública, Tráfico, Transportes e Parque Móbil, modifícanse as características do posto de Coordinador/a de Seguridade que pasa a estar aberto a funcionarios das Escalas de Administración Xeral ou Administración Especial, ademais dentro de Bombeiros, créase un posto de Sarxento de Bombeiros coas carácterísticas que figuran no seguinte cadro. Dentro do Servizo de Contratación créase un posto de xefe/a de servizo, transfórmase o posto de xefe/a da Unidade de Contratación que pasa a denominarse xefe/a de dección de Contratación modificándose o sistema de provisión deste, asímesmo créanse un posto de técnico/a de Contratación e un posto de xefe/a de Negociado de Contratación, todos eles coas características que figuran no cadro seguinte: 04.–Benestar, Igualdade e Xuventude. Dentro desta área proponse a creación dun posto de xefe/a de servizo e modifícase a forma de provisión do posto de xefe/a de dección, ademais de engadirlle a nota 2 ao posto de asesor/a xurídico/a por equiparación co outro posto idéntico existente dentro desta mesma área, quedando estes postos coas características que se reflicten no seguinte cadro: 05.–Cultura, Educación, Deportes e Turismo. Dentro desta área creáse unha xefatura de servizo e se modifica o sistema de provisión e a denominación do posto de xefe/a de dección, ademais en Deportes créase un posto de xefe/a de Negociado e un posto de Oficial administrativo/a coas características que de seguido se relacionan: Segundo. –Axustar as fichas da RPT a esta modificación unicamente no esencial.” O presente acordo pon fin á vía administrativa e, contra éste, poderase interpoñer o recurso potestativo de reposición ante o órgano que ditou a presente resolución, dentro do prazo dun mes, contado dende o día seguinte ó da publicación do presente Acordo, de conformidade co disposto nos artigos 116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE do 14/01/1999), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ó da publicación da presente resolución e na forma previda no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998). Ferrol, 27 de novembro de 2013. O alcalde José Manuel Rey Varela